Høsten byr på både nye samiske barne-tv satsinger, men også gjensyn med populære serier som er kjente og kjære fra før.



Én av de nye seriene er «Buđaldanáigi», på norsk «Min fritid».

Les også: Den trøblete geita Mia har fått eget rom

Premiere neste onsdag

Der får du se barn i aksjon i mange forskjellige fritidsaktiviteter. Derunder hører bryting, dans, hockey, filmskaping, dataspill, med mer. Kanskje du finner en ny hobby som frister å prøve ut, så det er bare å følge med!



«Buđaldanáigi» har premiere allerede neste onsdag, 20. august.



Første reality for og med samiske barn

Mens i novembermørket kan du kose deg med «Searat», på norsk; «Camp Lavvu», som er den første samiske reality tv-serien for og med barn.

Disse åtte sprekingene skal klare seg uten mobil og data i fem dager, her sammen med programlederne. Foto: NRK

Handlingen utspiller seg innerst i en fjord i Alta. Åtte samiske barn i alderen 12 - 13 år flytter inn i lavvoer. Der de skal bo i fem dager, uten tilgang til hverken mobil eller internett.



Så blir de delt opp i to lag. Lagene skal konkurrere med hverandre i forskjellige oppgaver basert på tradisjonelle samiske gjøremål. Den femte dagen er finaledagen, og da skal lagene huske det de har lært under oppholdet.

Les også: Spenning for samiske barn i jula

Konkurrer mot Stállo

Konkurranser og aktivitet er det som gjenspeiler seg i de nye seriene for NRK Sápmis barnepublikum. I juleferien får du nemlig se en helt ny serie, der barn konkurrer på lag, mot selveste Stállo.



Mánáid-TV begynner med 5 sendinger i uka fra og med neste mandag, 18. august.

